projecte-aina/catalan_government_crawling huggingface dataset:
El Centre de la Propietat Forestal té l'assignació de fomentar la gestió forestal sostenible per a millorar l'estat i la qualitat de la superfície forestal privada de Catalunya (80% del territori i 1,5 milions d'hectàrees), cosa que representa un element estructural cabdal i base de moltes activitats econòmiques, font de recursos renovables i de beneficis directes i indirectes per a tota la societat.
Des del Centre de la Propietat Forestal es gestionen dues grans línies d'actuació, una referent a les línies d'ajudes ordinàries de gestió forestal sostenible i una altra referent a les línies extraordinàries per a la recuperació del potencial forestal en zones afectades per grans catàstrofes naturals.
Un dels trets que caracteritzen la fiscalitat forestal que afecta els boscos de Catalunya és la dispersió, atès que la normativa que la recull no es troba en una única disposició sinó que ve regulada d'una forma bastant indirecta i, fins i tot de vegades residual.
Així doncs, resulta dificultós conèixer la totalitat de disposicions que incideixen en la fiscalitat forestal, i d'aquest fet se'n deriva el possible desconeixement per part dels interessats en el moment d'aplicar-la i beneficiar-se'n, alhora que tampoc resulta fàcil trobar assessors especialistes en el tema així, amb la intenció de donar una visió general de l'àmbit fiscal en el que s'enquadra l'activitat forestal, hem trobat adient presentar d'una manera esquematitzada, els trets més importants de cada impost que afecten a l'activitat forestal.
Nova versió del programa LIFOR Edició Catalunya, programa informàtic dissenyat per a l'elaboració i el processament de dades d'inventaris forestals.
Aquesta versió incorpora diferents novetats, entre les quals destaquen les següents:
Altres components necessaris per a l'execució de LIFOR Edició Catalunya versió 2.5:
Microsoft Access, o en el seu defecte, els arxius de compatibilitat de Microsoft Data Access, que s'instal·len mitjançant l'arxiu "Mdac_typ.exe".
Per a què el programa funcioni és suficient la versió "Redistributable" de Microsoft.NET Framework
Adaptació del programa LIFOR per a dispositius Pocket Pc.
És un aplicació dissenyada per recollir dades en els inventaris forestals.
La informació recollida s'organitza en estrats i parcel·les de mostreig, que poden ser creades per l'usuari directament al Pocket Pc o prèviament des del programa LIFOR Edició Catalunya versió 2.5.
Incorpora funcions de càlcul d'error de mostreig, densitat i àrea basimètrica.
Les dades recollides es poden incorporar automàticament al programa LIFOR Edició Catalunya versió 2.5 per ser processades i obtenir els principals paràmetres forestals.
Altres components necessaris per a l'execució de LIFOR Pocket PC:
Per a qualsevol dubte o consulta sobre aquest servei podeu contactar per correu electrònic a l'adreça següent: Consultes Programa LIFOR
Els continguts d'aquest lloc web, inclosos els textos, les imatges i qualsevol altre material, són responsabilitat del Centre de la Propietat Forestal, el Departament d'Agricultura, Ramaderia, Pesca, Alimentació i Medi Natural no és responsable de l'ús que se'n faci.
L'objectiu de la Carta de Serveis és informar sobre els serveis i la unitat que els presta, els compromisos adquirits en termes d'eficàcia i qualitat de la prestació i els mecanismes de participació de la ciutadania i dels usuaris en la millora de la prestació de totes aquelles responsabilitats que li pertoquen.
Amb aquesta carta de serveis ens comprometem a adoptar les mesures necessàries per garantir la correcta aplicació de tots els usuaris i usuàries del seu contingut i mantenir el compliment dels compromisos que s'hi descriuen per millorar el grau de satisfacció de la ciutadania.
En els darrers anys s'ha pogut observar un increment creixent dels problemes sanitaris de moltes masses forestals duent a algunes d'elles a una situació de decaïment irreversible.
Alguns dels causants d'aquests problemes són els propis efectes del canvi climàtic (sequeres, tempestes, ventades, etc).
D'altres són patògens que ja fa temps que hi són presents però amb la situació de canvi climàtic actual els seus efectes s'han vist intensificats o accelerats.
I finalment, altres són patògens que fa poc que han aparegut a Catalunya però estan afectant amb força.
Durant la jornada es tractaran els problemes sanitaris que afecten les masses forestals del Montnegre i el Corredor: des de situació crítica que presenten les castanyedes des de fa anys fins a la mortalitat recent de les pinedes, passant pels patògens de les quercínies i altres frondoses que cada cop tenen uns efectes més destacables.
Jornada gratuïta, prèvia inscripció a través del portal RuralCat.
Per a més informació podeu contactar amb l'Associació de Propietaris del Montnegre i del Corredor.
Els trets de pluriennalitat i la percepció d'ingressos de forma irregular en el temps provoquen desajustaments amb l'exercici fiscal, cosa que dificulta l'aplicació d'aquest impost a l'activitat forestal.
La tributació en aquest impost de les forests comunals es caracteritza per:
En projecte: exempció per a les subvencions que percebin els subjectes passius de l'impost que explotin finques forestals dotades amb un instrument d'ordenació aprovat per l'Administració, si el període de producció mitjà, depenent de l'espècie, és igual o superior a vint anys.
Les transmissions oneroses que quedin subjectes a l'IVA no ho estan a l'IRPF i a l'inrevés.
Existeixen bonificacions significatives en l'ITP per a les explotacions agràries prioritàries i també en els honoraris de registradors de la propietat i notaris en relació amb aquestes operacions.
Per analogia també les transmissions lucratives gaudeixen de bonificacions en els honoraris de registradors de la propietat i notaris previstes a la LMEA.
Des del 15 d'octubre de 2012, els avisos d'actuació es poden presentar a través de l'Oficina Virtual de Tràmits de la Generalitat de Catalunya.
Amb la resolució d'aprovació dels plans tècnics de gestió i millora forestal (PTGMF) i els plans simples de gestió forestal (PSGF) s'autoritzen totes les actuacions planificades.
No obstant això, cal comunicar l'inici d'aquestes actuacions programades al Centre de la Propietat Forestal.
A l' Oficina Virtual de Tràmits podreu:
a) descarregar-vos el formulari pdf per iniciar la tramitació de forma presencial.
b) realitzar el tràmit en línia. per a fer-ho cal disposar d'un certificat digital reconegut i seguir les passes següents:
Avantatges de la tramitació en línia
El certificat digital és un document electrònic signat per una autoritat de certificació que garanteix la màxima seguretat en la tramitació electrònica.
Per poder realitzar el tràmit en línia de presentació dels avisos d'actuació cal disposar d'un certificat digital (DNI electrònic, idCat, Camerfirma, CERES-FNMT, etc..).
Si no disposeu d'un certificat digital us podeu adreçar a l'Agència Catalana de Certificació (CATCert) o bé al Centre de la Propietat Forestal, ja que, com a entitat de registre idCAT, també emet aquests certificats, tant si s'han sol·licitat prèviament per internet o de forma presencial, per mitjà d'una memòria USB que conté el certificat de la persona sol·licitant ja descarregat, de manera que el certificat es pot fer servir directament en qualsevol ordinador que tingui instal·lat el programari adequat.
Documentació que cal presentar per a la comunicació d'aprofitaments fusters o llenyosos
El titular d'un aprofitament fuster o llenyós ha de comunicar a l'administració forestal la quantitat de llenyes i/o fustes objecte de comercialització en el termini màxim d'un mes des de la finalització de l'aprofitament, indicant les dades de la persona i l'aprofitament que s'ha realitzat a la finca al Centre de la Propietat Forestal, per correu postal, fax o correu electrònic.
La gestió forestal és el conjunt d'accions i diligències que ha de desenvolupar la propietat forestal que, voluntàriament, ha decidit posar la finca en valor econòmic, ambiental i social, a partir de la planificació forestal.
En aquest apartat, el Centre de la Propietat Forestal (CPF) posa a disposició de tècnics, gestors, silvicultors i propietaris forestals el procediment que cal seguir, la documentació que cal presentar i les disposicions específiques aplicables per realitzar les actuacions programables dels instruments d'ordenació, per demanar una autorització per dur a terme treballs forestals a l'estiu en zones d'alt risc d'incendi i per realitzar actuacions no contemplades en el Pla de gestió.
El Departament d'Agricultura, Ramaderia, Pesca, i Alimentació informa que a partir d'aquest diumenge, 15 de març, fins al 15 d'octubre ja no es pot encendre foc en terreny forestal.
Aquesta prohibició, recollida en el Decret 64/1995, té com a objectiu establir una sèrie de mesures per prevenir els incendis forestals.
Espanya forma part d'un projecte LIFE de NepCon, LIFE Legal Wood, l'objectiu principal del qual és ajudar a les autoritats competents i a les empreses a adequar-se a la regulació EUTR.
Aquest projecte s'ha iniciat i com a primer pas es necessita recopilar informació de les experiències, necessitats i punts de vista de com s'està implementant el Reglament al nostre país.
Amb aquesta finalitat, s'ha dissenyat un qüestionari en línia, destinat a recopilar la vostra experiència en la implementació del Reglament EUTR.
Us animem a respondre i fer-ne la màxima difusió del qüestionari a altres persones, per aconseguir un fidel reflex de la informació, experiència i possibles necessitats, que es tenen sobre EUTR i d'aquesta forma aconseguir una millor implementació.
Un cop té entrada la sol·licitud de modificació del Pla es revisa la documentació presentada i, si escau, es fan els requeriments necessaris a la propietat per emplenar la sol·licitud presentada.
Validada la documentació i segons les característiques de les actuacions es realitza la visita a la finca juntament amb la propietat o amb un representant seu per comprovar sobre el terreny la idoneïtat de les actuacions objecte de modificació.
Si la superfície on s'han de realitzar les modificacions es troba inclosa en un espai d'interès natural se sol·licita a l'òrgan gestor de l'espai que emeti un informe per valorar l'adequació de les actuacions que es volen dur a terme amb els objectius de l'espai.
En el cas de les rompudes, i d'acord amb la legislació vigent, se sol·licita a l'Ajuntament del municipi afectat que emeti l'informe corresponent.
Un cop rebuda la documentació dels diferents organismes, el servei tècnic del Centre de la Propietat Forestal (CPF) emet un informe proposta que presenta al Consell Rector del Centre de la Propietat Forestal.
Un cop estudiada la proposta per la Comissió Tècnica Delegada del Consell Rector s'acorda autoritzar o denegar les modificacions d'acord amb els condicionants establerts en l'informe tècnic presentat.
Es comunica a la propietat l'autorització o la denegació de la modificació i s'adjunta una còpia de l'informe emès pel tècnic del CPF.
També es comunica la resolució de l'expedient de modificació a l'Àrea del Medi Natural dels Serveis Territorials del DARP corresponents i a l'òrgan gestor de l'espai natural protegit, si escau.
El Diari Oficial de la Generalitat de Catalunya de 17 d'abril, publica la Resolució ARP/847/2020, de 8 d'abril, per la qual es dona publicitat a l'Acord del Consell Rector del Centre de la Propietat Forestal de convocatòria dels ajuts de minimis per a la gestió forestal sostenible en finques de titularitat privada per a l'any 2020, corresponents a les reforestacions i producció de tòfona (ref. BDNS 502490).
A partir de l'endemà de la publicació d'aquesta convocatòria en el Diari Oficial de la Generalitat de Catalunya i fins a 15 dies a partir de l'endemà de la pèrdua de vigència de l'estat d'alarma.
Les sol·licituds s'han de presentar de forma telemàtica.
Finalització de les actuacions: fins al dia 15 de novembre de 2021, inclòs.
Justificació: fins al dia 30 de novembre de 2021, inclòs.
Un cop té entrada una sol·licitud d'autorització per a la realització de treballs forestals en zones i períodes d'alt risc d'incendis es comprova que inclogui totes les dades necessàries, especialment un telèfon de contacte del responsable dels treballs, per poder comunicar la suspensió temporal de l'autorització per causes meteorològiques extraordinàries.
En cas d'actuacions programables la propietat ha d'haver comunicat l'avís d'actuació, que ha de ser vigent durant el període de realització dels treballs.
Un cop emplenada la documentació, el director gerent del Centre de Propietat Forestal, per delegació de competències, resol l'autorització per a la realització dels treballs forestals durant el període sol·licitat.
Es comunica al responsable dels treballs la resolució de l'autorització i se li indica que poden quedar suspeses les autoritzacions quan el Departament d'Agricultura, Ramaderia, Pesca i Alimentació adopti mesures extraordinàries per circumstàncies meteorològiques extremes.
D'acord amb les previsions de la Llei de finances públiques de Catalunya (articles 90.1 i 94.6), aprovada per Decret Legislatiu 3/2002, i la Llei 38/2003 general de subvencions (art. 18), la concessió de subvencions s'ha de subjectar a criteris de publicitat, amb indicació del beneficiari, quantitat concedida, finalitats de la subvenció i crèdit pressupostari al qual s'imputa.
La publicitat de les subvencions és compatible i no contradiu cap precepte de la Llei orgànica 15/1999, de protecció de dades de caràcter personal, atès que es tracten de fons públics i de pública concurrència, on han de primar els criteris de transparència.
D'acord amb aquests preceptes, el Departament d'Agricultura publica en aquest espai, a més dels altres suports legalment previstos, les diferents resolucions de concessió dels ajuts que gestiona.
per la qual es dóna publicitat a les subvencions concedides pel Centre de la Propietat Forestal durant els exercicis 2016 i 2017
per la qual es dóna publicitat a les subvencions concedides pel Centre de la Propietat Forestal durant l'any 2015
per la qual es dóna publicitat a les subvencions concedides pel Centre de la Propietat Forestal durant l'any 2014
per la qual es dóna publicitat a les subvencions concedides pel Centre de la propietat forestal durant l'any 2013
per la qual es dóna publicitat a les subvencions concedides pel Centre de la Propietat Forestal durant l'any 2012.
per la qual es dóna publicitat a les subvencions concedides pel Centre de la Propietat Forestal durant l'any 2011
per la qual es dóna publicitat a les subvencions concedides pel Centre de la Propietat Forestal durant l'any 2010
per la qual es dóna publicitat a les subvencions concedides pel Centre de la Propietat Forestal durant l'any 2008
Per què la certificació regional?
La certificació forestal regional fomenta la integració dels diferents agents que intervenen en el cicle forestal, que necessita i provoca la unió del sector.
Amb aquesta cohesió es pot col·laborar millor amb l'Administració perquè apliqui mesures de millora en el marc forestal general.
És el sistema de certificació més econòmic i el que més s'adapta a les necessitats dels silvicultors familiars.
A Catalunya disposem de la figura del Centre de la Propietat Forestal, com a òrgan competent en matèria de boscos privats, i per tant, encarregat de l'aprovació, el control i el seguiment dels instruments d'ordenació en boscos privats.
Aquest fet va propiciar, per mitjà de conveni, que el CPF fos l'òrgan encarregat de donar suport tècnic i administratiu a l'entitat regional constituïda per establir el sistema regional PEFC de gestió forestal sostenible a Catalunya, l'ENSCAT (Ens Català Sol·licitant de la Certificació Forestal PEFC).
La burocràcia i la gestió administrativa recauen sobre l'ENSCAT i els propietaris i les empreses explotadores s'adhereixen voluntàriament a un esquema ja elaborat: compromisos, procediment de control i gestió de la certificació.
L'ENSCAT és el responsable del seguiment i el compliment dels compromisos de gestió forestal sostenible, compromisos als quals els propietaris adscrits s'han sotmès mitjançant un acord voluntari.
El control i el seguiment d'aquests compromisos es realitzaran observant un procediment de control establert ad hoc.
Com a conclusió i reflexió es pot dir que, atès que la realitat social arrossega el sector forestal cap a sistemes de certificació i que hi ha una via possible per impedir que aquests sistemes es converteixin en un obstacle per al sector, cal aprofitar els aspectes positius que dóna la certificació forestal per convertir-la en una eina d'enfortiment de la imatge del bosc i de promoció dels productes forestals.
De tot això es dedueix que la certificació comporta un apropament de la societat a la realitat forestal del país, aspecte que ajudarà a crear consciència forestal real del sector, tant de la propietat com de la indústria.
Actualment a Catalunya hi ha 81.489,74 hectàrees certificades amb el sistema PEFC en la modalitat regional, de les quals 37.077,72 són de propietat privada i 44.412,02, de propietat pública repartida entre la Generalitat de Catalunya, ajuntaments i entitats menors descentralitzades (vegeu el mapa).
Des d'un punt de vista al més objectiu possible, els sistemes de certificació forestals els valoren als mercats i preveuen aspectes positius, com ara l'enfortiment de la imatge del bosc i la promoció dels productes forestals.
Per tant, cal tenir en compte que si el mercat valora un segell de qualitat ambiental, això no ha de ser un impediment per desenvolupar el sector forestal català i s'han d'intentar maximitzar els beneficis de la certificació.
Què entenem per certificació forestal?
L'any 1998 el Consell de la Unió Europea va adoptar una resolució relativa a la certificació forestal sobre la base del contingut de l'Estratègia forestal europea que afirma: "Els sistemes de certificació forestal són instruments de mercat per millorar el coneixement dels consumidors sobre la gestió forestal sostenible i per estimular la utilització de la fusta i els productes forestals com a matèria prima renovable i respectuosa amb el medi ambient.
Les certificacions han de ser voluntàries, creïbles, transparents, de lliure accés i tenir una baixa relació cost/eficàcia.
Un punt essencial per garantir la credibilitat ha de ser el control independent de la gestió dels boscos".
Actualment coexisteixen diversos sistemes de certificació, molts d'aquests d'àmbit local.
Entre els diferents sistemes de certificació existents, els dos majoritaris són PEFC (Programa pel reconeixement de sistemes de certificació forestal) i FSC (Forest Stewardship Council), que van sorgir amb la voluntat de poder-se adaptar a terrenys forestals paneropeus, el primer, i planetari, el segon, amb la intenció de poder aturar la tala il·legal d'arbres i el procés de desembosc progressiu i creixent en els boscos del tercer món.
El Parlament Europeu va elaborar un informe sobre l'execució d'una estratègia forestal per a la Unió Europea, en virtut de la qual va establir com a element estratègic el foment de la gestió sostenible dels boscos, mitjançant estratègies d'informació i comunicació, en considerar que els sistemes de certificació FSC i PEFC són igualment adequats per a aquesta finalitat.
L'informe també demanava que es fomentés el reconeixement dels dos sistemes de certificació.
En funció de les directrius de seguiment marcades anualment, els assessors tècnics forestals del Centre de la Propietat Forestal fan visites de seguiment de les actuacions que s'executen per comprovar el grau d'execució de la planificació i si aquesta execució és correcta o no.
En cas d'observar discrepàncies lleus entre el que s'ha planificat i el que s'ha executat es fa arribar un informe a la propietat amb l'objectiu de reconduir l'actuació i adaptar-la als criteris tècnics especificats al pla.
Si les discrepàncies observades a camp són greus o és impossible reconduir-les, aquest fet es posa en coneixement dels Serveis Territorials del DARP perquè se n'obri un expedient sancionador, si així escau.
Denominació sota la qual s'engloben diverses figures d'ordenació en la planificació forestal: Projecte d'ordenació, Pla tècnic de gestió i millora forestal i Pla simple de gestió forestal.
Mitjançant els instruments d'ordenació forestal es planifiquen les actuacions que cal dur a terme en una finca forestal en un termini superior als deu anys, durant els quals cal assolir uns objectius bàsics proposats pel titular o representant legal i/o gestor.
Projecte d'ordenació: instrument d'ordenació forestal que sintetitza l'organització en el temps i en l'espai de la utilització sostenible dels recursos forestals en una forest o grups de forests, per la qual ha d'incloure una descripció del terreny forestal en els aspectes econòmics legals i socioeconòmics i, en particular, un inventari forestal amb un nivell de detall que permeti prendre decisions quant a la silvicultura que cal aplicar a cadascuna de les unitats de la forest i a l'estimació precisa de les seves rendes.
Aquesta figura normalment és emprada per l'ordenació de les forests públiques.
Pla tècnic de gestió i millora forestal (PTGMF): instrument d'ordenació per a la gestió de finques forestals amb una superfície a ordenar igual o superior a 25 hectàrees.
Ha de garantir la millora, la sostenibilitat i la multifuncionalitat dels sistemes forestals; fer una parcel·lació forestal acurada de la finca; considerar i integrar els plans d'ordenació territorial, principalment en l'àmbit de la prevenció i la lluita contra incendis forestals; introduir normes silvícoles per garantir la regeneració de la massa arbòria i minimitzar els riscos d'erosió i d'incendi; definir les infraestructures per millorar la realització dels aprofitaments, i planificar les activitats agropecuàries vinculades als terrenys forestals que disminueixen la combustibilitat, afavoreixin el manteniment dels ecosistemes i en preservin la biodiversitat.
El PTGMF permet adaptar-se a diferents circumstàncies i necessitats forestals del territori.
Així, es poden agrupar vàries finques, fins i tot de diferents propietaris, per fer una ordenació conjunta en el mateix document.
Pla simple de gestió forestal (PSGF): instrument d'ordenació forestal que té la mateixa finalitat que el PTGMF però correspon a finques forestals amb una superfície a ordenar inferior a 25 hectàrees.
Aquests documents poden ser redactats, revisats i signats pel propietari i, en el cas de què el redacti un enginyer també caldrà que el signi.
L'economia del bosc mediterrani esdevé un repte davant el context de canvi climàtic i una oportunitat per al territori
Professionals de disciplines relacionades amb l'estudi de les forests (planificació i gestió).
Tècnics/es responsable de gestió en sòl no urbanitzable i que treballen amb la valorització dels boscos i en estratègies de planificació territorial, tant del sector públic com privat.
Fer conèixer models de gestió forestal en pinedes de pi blanc que permetin assolir noves economies del bosc; avançant un pas més i anant més enllà de la valorització de biomassa, com a únic recurs, en aquest tipus de forests.
Alhora, debatre les dificultats i necessitats de la propietat forestal pública i privada en l'aplicació d'aquests models de gestió i els de la resta d'agents implicats de tota la cadena de valor de les forests.
A la segona part de la sessió, de manera pràctica s'exposaran casos –amb visites virtuals– d'aplicacions de models silvícoles realitzats en forests de Pinus halepensis amb objectius de protecció i producció.
Cal inscripció prèvia trucant al telèfon 93 820 47 80 o bé enviant un correu electrònic a: [EMAIL], indicant nom i cognoms de les persones assistents.